CELEX: 62014TN0617
Language: et
Date: 2014-08-10 00:00:00
Title: Kohtuasi T-617/14: 10. augustil 2014 esitatud hagi – Pro Asyl versus EASO

17.11.2014   
            
            
               ET
            
            
               Euroopa Liidu Teataja
            
            
               C 409/48
            
         10. augustil 2014 esitatud hagi – Pro Asyl versus EASO
   (Kohtuasi T-617/14)
   2014/C 409/68
   Kohtumenetluse keel: saksa
   
      Pooled
   
   
      Hageja: Pro Asyl Bundesweite Arbeitsgemeinschaft für Flüchtlinge e.V. (Frankfurt am Main, Saksamaa) (esindaja: advokaat S. Hilbrans)
   
      Kostja: Euroopa Varjupaigaküsimuste Tugiamet (EASO)
   
      Nõuded
   
   Hageja palub Üldkohtul:
   
               —
            
            
               tühistada kostja 10. juuni 2014. aasta otsus – EASO/ED/2014/134 osas, milles keeldutakse juurdepääsu andmisest tegevuskavale EL varjupaigatugirühma lähetamise kohta Bulgaariasse („Operating Plan on Bulgaria”), ning osas, milles ei anta juurdepääsu kostja dokumentiregistrile kooskõlas määruse nr 1049/2001 artikliga 11.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: riivatud on hageja teabe saamise õigust
               Hageja leiab, et vaidlusaluse „Operating Plan on Bulgaria” puhul ei esine alust erandi tegemiseks hageja üldisest teabe saamise õigusest vastavalt määruse (EÜ) nr 1049/2001 (1) artiklile 4.
               Selles osas märgib hageja, et juurdepääsu andmisest keeldumine ei saa olla põhjendatud eelkõige dokumendi koostamiseks peetava arutelu kaitsega vastavalt määruse nr 1049/2001 artikli 4 lõikele 3, kuna „Operating Plan” on valminud.
               Lisaks ei ole „Operating Plan on Bulgaria” kolmanda isiku dokument määruse nr 1049/2001 artikli 4 lõike 4 tähenduses, sest kostja ja Bulgaaria Vabariik on kava koos alla kirjutanud. Seetõttu ei ole „Operating Plan” ka määruse nr 1049/2001 artikli 4 lõike 5 kohaselt sellest liikmesriigist pärit.
            
         
               2.
            
            
               Teine väide: riivatud on registrile juurdepääsu õigust
               Peale selle kinnitab hageja, et vaidlustatud otsus tuleb tühistada ka osas, milles hagejale keeldutakse juurdepääsu andmisest elektroonilisele dokumendiregistrile kooskõlas määruse nr 1049/2001 artikliga 11 ning EASO haldusnõukogu otsuse nr 6 artikliga 11.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43, EÜT eriväljaanne 01/03, lk 331).